Mr si denn gos Material zum Campe und sAuto go abhole sowie dNahrigsmittel für die negschte 3 Däg go ichaufe. Jez chas endlich losgoh.  Miteme gstosse volle Auto isch ab zu dr Fähri gange und vo dört nach Fraser Island. Do hemmer is schnell an anderi Strosseverhältnis müese gwöhne. Einersits natürlich weg de viele Sandhüffe aber au do euse fahrende Holländer" e PS und Tempoliebhaber isch. Als erschts hemmer grad eini vo de bekanntischte Destinatione agstürt, dr Lake McKenzie (eine vo öbbe 40 Süesswasserseeä, i cha mr dass au jez noni erkläre wie das goht, e chlini Sandinsle zmitzt im Ozean (Salzwasser) und denn 40 Seeä ohni dr gringsi  Salzghalt sowie vieli Bäch! Shet mrs do niemer chöne erkläre..). Unterwägs hemmer riesig über die ständig änderendi Vegetation gstuhnt, einisch tiefste Rägewald (uf Sand), denn Tanne und Sandformatione in allne Farbe. Nochere rumplige Fahrt simer denn am Lake McKenzie achound das het is also wirklich dSproch verschlageno besser als dr Whiteheaven Beachüberhaupt, simer eus einig gsi, dass das dr schönsti Ort isch womer    bis jez gseh hän. Schneewisse Strand, türkis klars  Wasser und alles umgeh wo bezaubernde Pflanze..eifach Natur purdo wird eim wider bewusst, das die Natur sgrösste und atemberaubendste isch, was eus geh worde isch!!! I ha denn natürlich grad in de Traumsee müesse inegumpe (und bi obwohl is gwüsst ha, erstuhnt gsi dasses Süesswasser isch) und mich in dem Puderzucker wälze. E paar Stund spöter simer denn in eusem Jeep witer gratteret und plötzlich hets afoh rumple und dr Holländer afo fluechedKupplig isch dure gsi..also si het kei Chraftüberträgig oder so meh  gha. Das het für eus gheisse s'Auto bi Dämmerig lo stoh und zum nöchste Dörfli laufe (no meh Abentür). Vo dört us hemer denn via Telefon dr Organisation aglüte und e Automech ufe negschte Morge bstellt. Wo das gmacht gsi isch, hemmer denn aber beschlosse dasses zgföhrlich wer wider dr glich Wäg dure Wald zrugg und si drumm am Strand noch zrugg gloffe. Wider bim Auto acho, hemmer im Dunkle no eusi Zältli ufbaut, dr Hunger gstillt und si nochli zämmeghöcklet bevor mr si go schlofe